ທາງການໄທຮັດເຄັ່ງ ຄວາມປອດໄພຫລາຍຂຶ້ນ ຫຼັງເກີດເຫດລະເບີດ ຢູ່ໃຈກາງບາງກອກ
​ຕຳຫລວດ​​ໄທ ​ໄດ້​ປະກາດ​ເພີ້​ມ ການ​ຮັກສາ​ຄວາມ​ປອດ​ໄພ ​ຫຼັງຈາກເກີດ​ເຫດລະ​ເບີດ​ສອງ​ບັ້ນ ຢູ່ນອກ​ສູນ​ການ​ຄ້າ​ ໃນ​ໃຈ​ກາງ​ບາງກອກ ​ເຮັດ​ໃຫ້ສອງ​ຄົນ​ ໄດ້ຮັບ​ບາດ​ເຈັບ​​ເລັກ​ນ້ອຍ​.
ເຈົ້າໜ້າທີ່ຕຳຫລວດ ໃນນະຄອນຫລວງປະເທດໄທ ໄດ້ປະກາດ ເພີ້ມການຮັກສາຄວາມປອດໄພ ໃນວັນຈັນມື້ນີ້ ຢູ່ໃນສະຖານທີ່ ສາທາລະນະຕ່າງໆ ເຊັ່ນ ສະຖານີລົດເມ ແລະ ລົດໄຟ ຫຼັງຈາກ ເກີດເຫດລະເບີດສອງບັ້ນ ຢູ່ນອກສູນການຄ້າ shopping mall ທີ່ຜູ້ຄົນນິຍົມຊົມຊອບ ໃນໃຈກາງບາງກອກ ເຮັດໃຫ້ສອງຄົນໄດ້ ຮັບບາດເຈັບເລັກນ້ອຍ ຕຳຫລວດໄທ ກ່າວວ່າ ພວກຕົນຍັງລະບຸໂຕ ພວກຕ້ອງສົງໄສ ໃນການວາງລະເບີດແຝດ ຢູ່ນອກສູນການຄ້າ Siam Paragon ນັ້ນ ບໍ່ໄດ້ເທື່ອ ລະເບີດ ທີ່ໄດ້ຖືກປະໄວ້ຢູ່ດ້ານຫຼັງ ຂອງໝໍ້ແບ່ງໄຟຟ້າ ໄດ້ເຮັດໃຫ້ພວກຄົນຍ່າງ ແລະ ບັນດາຜູ້ສັນຈອນໄປມາ ຕາມທ້ອງຖະໜົນ ແຕກຕື່ນ ສົ່ງຜົນໃຫ້ປິດສະຖານີຂົນສົ່ງ ມວນຊົນ ສຳຄັນແຫ່ງນຶ່ງ ເປັນເວລາ 30 ນາທີ ເມື່ອຄືນວັນອາທິດວານນີ້ ຫົວໜ້າກົມຕຳຫລວດແຫ່ງຊາດ ທ່ານ ສົມຢົດ ພຸ່ມພັນມ່ວງ ກ່າວວ່າ ລະເບີດທໍ່ນ້ຳທີ່ ຄົນຮ້າຍເຮັດເອງນັ້ນ ບັນຈຸເຄື່ອງຕິດຕັ້ງເວລາສຳຫລັບ ໃຫ້ລະເບີດແຕກຂຶ້ນ ນາຍົກລັດຖະມົນຕີ Prayuth Chan-ocha ໄດ້ອອກຄຳສັ່ງໃຫ້ເຈົ້າ ໜ້າທີ່ ກວດເບິ່ງ ພາບບັນທຶກຂອງກ້ອງວົງຈອນປິດ ແລະ ກ່າວວ່າ ບໍ່ໄດ້ມີການຕັກເຕືອນລ່ວງໜ້າ ກ່ຽວ ກັບລະເບີດດັ່ງກ່າວ ຜູ້ນຳລັດຖະບານທະຫານ ຖະແຫລງຕໍ່ບັນດານັກຂ່າວ ໃນວັນຈັນມື້ນີ້ ວ່າ ເຫດການດັ່ງ ກ່າວນີ້ ສະແດງໃຫ້ເຫັນເຖິງຄວາມຈຳເປັນທີ່ຈະຕ້ອງໄດ້ນຳໃຊ້ ກົດໄອຍະການເສິກ ຢູ່ຕໍ່ໄປ ເພາະວ່າ